Fundur var haldinn í fræðslunefnd fimmtudaginn 7. nóvember kl. 17.00 í Hnyðju . Eftirtaldir nefndarmenn eru mættir : Steinunn Þorsteinsdóttir , Guðfinna Lára Hávarðardóttir og Vignir Rúnar Vignisson . Ágúst Þormar Jónsson mætti í forföllum Sigurðar Marínós Þorvaldssonar . Sigríður Guðbjörg Jónsdóttir boðaði seinkun á fundinn . Fulltrúar leikskólans Lækjarbrekku eru mættu kl. 17:00 en það eru Ingibjörg Alma Benjamínsdóttir leikskólastjóri og Hjördís Inga Hjörleifsdóttir fyrir hönd starfsmanna . Fulltrúi foreldra komst ekki á fundinn . Fulltrúar Grunn - og tónskóla mættu kl. 17.39 en það eru : Hrafnhildur Guðbjörnsdóttir skólastjóri , Kolbrún Þorsteinsdóttir fulltrúi kennara . Fulltrúi foreldra er Ingibjörg Alma Benjamínsdóttir . Fulltrúi ungmennaráðs mætti ekki á fundinn . Málefni Leikskólans Leikskólastjóri fer yfir starfsáætlunina og kynnir fyrir nefndarmönnum . Danskennsla leikskólabarna var rædd og leggur fræðslunefnd til að í sameinuðum skóla verði öllum börnum , í samráði við danskennara , boðin ókeypis danskennsla . Rætt um skipulagsdaga leikskólans . Starfsfólk sat námskeið laugardaginn 26. október og mun starfsfólkið í staðinn vera í fríi 4. maí sem er skipulagsdagur samkvæmt skóladagatali . Sameiginleg mál leik-grunn - og tónskólans Fulltrúar Grunn - og tónskólans mættu kl. 17.39 2 . Minnisblað frá Tröppu 30.10.2019 Leikskólastjóri segir frá andrúmslofti í leikskólanum og viðbrögðum við því að deildarstjórastöðum fækkar . Rætt um stuðning sveitarfélagsins við nám starfsmanna sinna og nauðsyn þess að hvetja fólk til að mennta sig . Fræðslunefnd leggur til við sveitarstjórn að endurgera erindisbréf fræðslunefndar . Árlega eru valdir nokkrir skólar og ytra mat framkvæmt . Á vorönn verður ytra mat framkvæmt á Grunn - og tónskólanum Hólmavík sem tekur á stjórnun , námi og kennslu og innra mati skólans . Skóli , skólaráð eða sveitarstjórn getur komið fram með óskir um að matsteymi skoði sérstaklega einhvern fjórða þátt í starfi . Fram kom hugmynd um að húsnæði og aðbúnaður yrði fjórði matsþátturinn . Skólastjóra er falið að kanna þörfina á að bæta inn fjórða þættinum . Skila þarf inn ósk um það fyrir 1. desember nk . Leikskólastjóri hefur einnig áhuga á að láta gera ytra mat á leikskólanum . Fræðslunefnd telur þetta gott verkfæri til útbóta og leggur til við sveitarstjórn að send verði umsókn um ytra matið .